|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Simferópol** (en ucraíno, en ruso e en búlgaro Сімферóпол, transliterado Simferópol; en turco *Ak Mejid*; en tártaro de Crimea *Aqmescit* -isto é, "Mesquita Branca"-; en xeorxiano: Սիմֆերոպոլ; en grego antigo Συμφερόπολις *-Symferópolis*, que quere dicir cidade do ben común-) é unha cidade ucraína, capital da República Autónoma de Crimea. É tamén a capital do distrito (*raion*) de Simferópol.

Historia
--------

A cidade contén dentro dos seus límites l Neápolis escita, forma en que se denomina o sitio arqueolóxico no que se encuentran as ruínas do que fora unha antiga capital dos escitas de Crimea.

Escudo de armas de Simferópol entre 1844 e 1920.
Posteriormente, os tártaros de Crimea levantarían na zona a cidad de Aqmescit, que sería renomeada como Simferópol en 1784, tras a conquista de Crimea por Catarina a Grande. A cidade converteríase en 1802 no centro administrativo do Goberno xenal da Táurida. Xogou tamén un importante papel durante a guerra de Crimea (1854-1856), albergando as reservas do exército ruso e un hospital.

Dentro do contexto da guerra civil rusa, a cidad foi capturada polp Exército vermello o 13 de novembro de 1920, e elixida capital da República Socialista Soviética Autónoma de Crimea o 18 de outubro do ano seguinte.

Durante a segunda guerra mundial, Simferópol estivo ocupada polo exército alemán desde o 1 de novembro de 1941. Máis de 22.000 habitantes da cidade, na súa maioría rusos e xudeus, morreron a mans dos alemáns durante o período de ocupación, que culminou coa liberación por parte dos soviéticos o 13 de abril de 1944.

Despois da guerra, en 1954, a cidade, xunto a toda a península de Crimea, foi asignada administrativamente por Khrushchev á República Socialista Soviética de Ucraína.

### Independencia de Ucraína

Tras a disolución da Unión Soviética en 1991, Simferópol converteuse na capital da República Autónoma de Crimea, dentro da recentemente independizada Ucraína.

Poboación e infraestruturas
---------------------------

Segundo o censo de 2001, Simferópol tiña unha poboación de 363.600 habitantes, a maior parte dos cales eran etnicamente rusos (66,7 % do total), con minorías formadas por ucraínos (21,3 %) e tártaros de Crimea (7 %) e belarusos (1,1 %).

A cidade está dividida en tres distritos: Zalíznytxnyi, Tsentralnyi e Kýivskyi, con catro establecementos urbanos (Ahrarne, Aeroflotskyi, Hriesivskyi e Komsomolske) e unha vila (Bitumne). Está na beira do río Salgir.

O seu nome tártaro fai referencia a unha mesquita, pero a cidade tiñaa cinco (das que tres se conservaron até o século XX). Era a residencia do *kalghay* ou herdeiro do Khanato de Crimea, que vivía n nun palacio á esquerda do Salgir, o cal foi demolido ao final do século XVIII.

A cidade conta cunha terminal de ferrocarrís e un aeroporto internacional.

A liña de trolebús máis loga do mundo, cunha lonxitude de 86 km, une Simferópol con Ialta, na costa do mar Negro.

Tamén conta coa universidade nacional Taurida V. Vernadsky.

Notas
-----

1. ↑  Editorial Galaxia, ed. (2007). *Diciopedia do século 21* **3**. Isaac Díaz Pardo, Víctor F. Freixanes, Antón Mascato (edición). p. 1934. ISBN 9788482893600.
2. ↑  Central Statistical Office of AR Crimea Arquivado 28 de agosto de 2012 en Wayback Machine. ver «Симферополь», columna № 3.
3. ↑  The longest trolleybus line in the world! Arquivado 03 de xaneiro de 2014 en Wayback Machine. *(en inglés)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Simferópol*** |

### Outros artigos

* Crimea
* Historia de Ucraína

### Ligazóns externas

* Sitio web oficial de Simferópol *(en ruso)*, *(en inglés)* e *(en ucraíno)*

|  |  |
| --- | --- |
| Control de autoridades | 
* Wd: Q19566
* WorldCat
* VIAF: 152447875
* BRE: 3663348
* EBID: ID
* FAST: 1211062
* GeoNames: 693805
* GND: 4446627-4
* LCCN: n80159140
* MusicBrainz: ID
* NKC: ge581754
* SUDOC: 090421841
* Treccani: simferopol

 |